Document ID: /roh_data/filtered/fineweb-2-filterrobots_roh.jsonl.gz/35810

Il cudeschet che Othmar Caviezel (70) da Tumegl ha scret è ses tschintgavel – l'emprim dentant en rumantsch. I saja in experiment ha el tradì. In experiment per l'ina d'insumma scriver en rumantsch ed in experiment da scriver da sias regurdientschas sco mat da set onns, ch'ha passentà las stads cun sia famiglia en il mulin dal Hans Clo. El saja engraziaivel per quest temp a Tumegl. In temp bain da povradad, dentant er d'atmosfera da partenza suenter la guerra mundiala.
En il cudesch, ch'è sper il rumantsch er en dialect tudestg e tudestg da standard descriva Othmar Cavieziel in temp er da separaziun tranter il catolics ed ils refurmads en Tumleastga, da represalias, d'in temp dentant er da libertad e cumplaina ventira. E quai saja er in dils motivs per scriver – da porscher in lieu da regurdientscha e la fin finala haja el simplamain plaschair vi dal scriver.